_:nbf2f5c7bf86e4dafa981485f7c0755d7xb5
<http://schema.org/articleBody>
"ആദിത്യൻ ആറന്മുള (KVARTHA) പൊലീസില്&zwj; ആര്&zwj;എസ്എസ് ഗ്യാംഗ് ഉണ്ടെന്ന സംശയം ആദ്യം പ്രകടിപ്പിച്ചത് സിപിഐ ദേശീയ നേതാവ് ആനിരാജയാണ്. അന്നത്തെ സിപിഐ സംസ്ഥാന സെക്രട്ടറി കാനം രാജേന്ദ്രന്&zwj; അതിനെ തള്ളിക്കളഞ്ഞു. ദേശീയ നേതാവ് പറയുന്നതൊന്നും വിശ്വസിക്കാനൊക്കില്ലെന്ന് മുഖ്യമന്ത്രി പിണറായി വിജയന്&zwj; പരിഹസിച്ചു. വനിതാ അക്രമ കേസുകളില്&zwj; പൊലീസ് നടപടി അലങ്കോലപ്പെടുന്നതിനെ തുടര്&zwj;ന്നാണ് ആനിരാജ മൂന്ന് കൊല്ലം മുമ്പ് ഇക്കാര്യം പറഞ്ഞത്. അത് ശരിവയ്ക്കുന്നതാണ് ഇപ്പോള്&zwj; സംസ്ഥാനത്ത് നടക്കുന്ന കാര്യങ്ങള്&zwj;. സ്വാമി സന്ദീപാനന്ദഗിരിയുടെ ആശ്രമം കത്തിച്ച കേസ് അട്ടിമറിച്ചത് മുന്&zwj; ഡിവൈഎസ്പി രാജേഷ് ആണെന്ന് ക്രൈംബ്രാഞ്ച് കണ്ടെത്തിയിരിക്കുന്നു. ഇയാള്&zwj; വിരമിച്ച ശേഷം സജീവ ബിജെപി പ്രവര്&zwj;ത്തകനാണ്. കഴിഞ്ഞ പാര്&zwj;ലമെന്റ് തെരഞ്ഞെടുപ്പില്&zwj; ബൂത്ത് ഏജന്റായി ജോലി ചെയ്തിരുന്നു. അതിന്റെ ചിത്രങ്ങളും ക്രൈംബ്രാഞ്ച് റിപ്പോര്&zwj;ട്ടും പിവി അന്&zwj;വര്&zwj; പറത്തുവിട്ടു. ഇക്കാര്യങ്ങള്&zwj; എഡിജിപി എംആര്&zwj; അജിത്കുമാറിനും മുഖ്യമന്ത്രിയുടെ പൊളിറ്റിക്കല്&zwj; സെക്രട്ടറി പി.ശശിക്കും അറിയാമായിരുന്നിട്ടും മുഖ്യമന്ത്രിയെ അറിയിക്കുകയോ, നടപടി സ്വീകരിക്കുകയോ ചെയ്തില്ലെന്നും അന്&zwj;വര്&zwj; വെളിപ്പെടുത്തി. ഐ.ബി ബിനു, കാരായി രാജന്&zwj; തുടങ്ങിയ സിപിഎം നേതാക്കളുടെ ഫോണ്&zwj; കോളുകള്&zwj; അന്വേഷണ സംഘമായിരുന്ന ഡിവൈഎസ്പി രാജേഷ് പരിശോധിച്ചു. എന്നാല്&zwj; പ്രതികളും ആര്&zwj;എസ്എസുകാരുമായ ശബരി നായര്&zwj; അടക്കമുള്ളവരുടെ കോള്&zwj; ലിസ്റ്റ് പരിശോധിച്ചില്ല. ഇത്രയും ഗുരുതരമായ കൃത്യവിലോപം കാട്ടിയ ഉദ്യോഗസ്ഥനെ എന്തിന് സംരക്ഷിച്ചു, ആര്&zwj;ക്ക് വേണ്ടി. ഇക്കാര്യങ്ങള്&zwj; പി ശശിയും ക്രമസമാധാന ചുമതലയുള്ള എഡിജിപി എം.ആര്&zwj; അജിത് കുമാറും വ്യക്തമാക്കേണ്ടതാണ്. കോടതിയില്&zwj; സൂക്ഷിക്കാന്&zwj; സൗകര്യമില്ലാത്തതിനാല്&zwj; പൊലീസിന് തിരികെ നല്&zwj;കിയ തെളിവുകള്&zwj; ഡിവൈഎസ്പി രാജേഷ് നശിപ്പിച്ചു കളഞ്ഞെന്നും പിവി അന്&zwj;വര്&zwj; പറയുന്നു. ഇതിനെതിരെ നടപടി എടുക്കണമെന്ന് സര്&zwj;ക്കാരിനും പാര്&zwj;ട്ടിക്കും നിര്&zwj;ദ്ദേശം നല്&zwj;കേണ്ട പൊളിറ്റിക്കല്&zwj; സെക്രട്ടറി എന്തുകൊണ്ടാണ് മറച്ചുവയ്ക്കുന്നത്. അദ്ദേഹം മുഖ്യമന്ത്രിയെ പോലും കാര്യങ്ങള്&zwj; അറിയിക്കുന്നില്ലേ? ഇത് വളരെ ഗുരുതരമായ ആരോപണമാണ്. ഇക്കാര്യങ്ങളില്&zwj; സര്&zwj;ക്കാരിനും പാര്&zwj;ട്ടിക്കും ഒഴിഞ്ഞുമാറാനൊക്കില്ല. ആഭ്യന്തരവകുപ്പില്&zwj; ശുദ്ധികലശം നടത്തേണ്ട സമയം അതിക്രമിച്ചിരിക്കുകയാണ്. സസ്&zwnj;പെന്&zwj;ഷനിലായ എസ്പി സുജിത് ദാസ് അടക്കമുള്ള നിരവധി പൊലീസ് ഉദ്യോഗസ്ഥര്&zwj;ക്ക് ക്രിമിനല്&zwj; പശ്ചാത്തലമുണ്ടെന്ന് ആരോപണമുണ്ട്. അവരെയൊക്കെ സംരക്ഷിക്കേണ്ട ഉത്തരവാദിത്തം സര്&zwj;ക്കാരിനില്ല. ആര്&zwj;എസ്എസ് ബന്ധം സംസ്ഥാനത്തെ ഒരു പൊലീസുകാരനും ഉണ്ടാകാന്&zwj; പാടില്ലെന്നാണ് ഉയരുന്ന പ്രതികരണം. കാരണം ഇതൊരു മതേതര സംസ്ഥാനമാണ്. ഇക്കാര്യത്തില്&zwj; സിപിഎമ്മിലും എല്&zwj;ഡിഎഫിലും അഭിപ്രായഭിന്നത ശക്തമാണ്. എഡിജിപി ആര്&zwj;എസ് എസ് നേതാവിനെ കണ്ടതില്&zwj; തെറ്റില്ലെന്നും ആര്&zwj;എസ് എസ് രാജ്യത്തെ പ്രധാന സംഘടനയാണെന്നും സ്പീക്കര്&zwj; എഎന്&zwj; ഷംസീര്&zwj; പറഞ്ഞതിനെതിരെ മന്ത്രി എംബി രാജേഷ് രംഗത്തെത്തി. ഗാന്ധി വധത്തെ തുടര്&zwj;ന്ന് പട്ടേല്&zwj; നിരോധിച്ച സംഘടനയാണെന്നാണ് മന്ത്രി ഓര്&zwj;മിപ്പിച്ചത്. സ്പീക്കറിന്റെ നിലപാടിനെ ഡെപ്യൂട്ടി സ്പീക്കറും തള്ളി. എഡിജിപിയെ മാറ്റിനിര്&zwj;ത്തി അന്വേഷണം നടത്തണമെന്നും ആവശ്യപ്പെട്ടു. ഷംസീറിനെതിരെ സിപിഐ സംസ്ഥാന സെക്രട്ടറി ബിനോയ് വിശ്വവും രംഗത്തെത്തിയിരുന്നു. അതായത് പാര്&zwj;ട്ടിയെയും മുന്നണിയെയും തകര്&zwj;ക്കാര്&zwj; ശ്രമിക്കുന്ന വര്&zwj;ഗീയ ശക്തികളുടെ തോളില്&zwj; കയ്യിട്ട് ഉദ്യോഗസ്ഥര്&zwj; നടക്കുന്നത് ശരിയല്ലെന്ന് പറയാന്&zwj; സ്പീക്കറിന് പോലും കഴിയുന്നില്ലെന്നാണ് വിമർശനം. മുഖ്യമന്ത്രി ഇതേക്കുറിച്ച് യാതൊരു പ്രതികരണവും നടത്തിയിട്ടില്ല. ഇവരൊക്കെ എംആര്&zwj; അജിത് കുമാറിനെ സംരക്ഷിക്കാന്&zwj; വ്യഗ്രതകാട്ടുന്നത് എന്തുകൊണ്ടാണെന്ന് പാര്&zwj;ട്ടിക്കാര്&zwj;ക്ക് പോലും മനസിലാകുന്നില്ല. പച്ചവെളിച്ചം എന്ന പേരില്&zwj; പൊലീസില്&zwj; പോപ്പുലര്&zwj; ഫ്രണ്ടുകാരുടെ ഗ്രൂപ്പുണ്ടായിരുന്നുവെന്നും പരാതിയുണ്ട്. വിവരങ്ങള്&zwj; ചോര്&zwj;ത്തി നല്&zwj;കുകയായിരുന്നു ഇവരുടെ പ്രധാന ജോലി. അങ്ങനെ ഏതാനും പേരെ സര്&zwj;വീസില്&zwj; നിന്ന് പിരിച്ചുവിട്ടിരുന്നു. ചിലര്&zwj;ക്കെതിരെ നടപടിയെടുത്തിരുന്നു. എന്നിട്ടും ആര്&zwj;എസ്എസ് ബന്ധമുള്ളവര്&zwj;ക്ക് കുട ചൂടി കൊടുക്കുന്നത് എന്തിനാണ്, എന്നതാണ് പ്രധാന ചോദ്യം. പൊലീസിലുള്ള ആര്&zwj;ക്കൊക്കെ ആര്&zwj;എസ്എസ് ബന്ധമുണ്ടെന്ന് രഹസ്വാന്വേഷണ വിഭാഗത്തിനറിയാം. അവരെയൊക്കെ നിരീക്ഷണത്തില്&zwj; വയ്ക്കാനുള്ള സംവിധാനം സര്&zwj;ക്കാരിനുണ്ട്. അത്തരത്തിലുള്ള ഉദ്യോഗസ്ഥരെ പ്രധാന കേസുകളില്&zwj; നിന്ന് മാറ്റിനിര്&zwj;ത്തുകയെങ്കിലും ചെയ്യണ്ടേ. അത് ചെയ്യാതിരുന്നത് കൊണ്ടാണ് സിപിഎമ്മുകാരെ പോലും സന്ദീപ് ആനന്ദഗിരിയുടെ ആശ്രമം കത്തിച്ച കേസില്&zwj; പ്രതിയാക്കാന്&zwj; ശ്രമിച്ചത്. എന്നാല്&zwj; സത്യസന്ധരായ ഉദ്യോഗസ്ഥരുള്ളത് കൊണ്ടാണ് ആശ്രമം കത്തിച്ച കേസിലെ യഥാര്&zwj;ത്ഥ പ്രതികള്&zwj; ആരാണെന്ന് കണ്ടെത്തിയത്. പക്ഷെ, അത് കിട്ടിയിട്ടും നടപടിയെടുക്കാതിരുന്നത് പി ശശിയും എഡിജിപിയുമാണ് എന്നാണ് പിവി അന്&zwj;വര്&zwj; ആരോപിക്കുന്നത്. അത് ശരിയാണോ എന്ന് അന്വേഷിച്ച് തീരുമാനം എടുക്കേണ്ടത് സര്&zwj;ക്കാരിന്റെയും സിപിഎമ്മിന്റെയും ഉത്തരവാദിത്തമാണ്. അത് എത്രയും വേഗം നിറവേറ്റണമെന്നാണ് സിപിഐയുടെയും ആവശ്യം. അതുകൊണ്ട് ഇക്കാര്യം അധികം നീട്ടിക്കൊണ്ട് പോകാതിരിക്കുന്നതാണ് സര്&zwj;ക്കാരിനും സിപിഎമ്മിനും നല്ലത്. #KeralaPolitics #RSS #LDF #CPI #PinarayiVijayan #Police #Corruption #Investigation"
<https://www.kvartha.com/news/politics/deep-divisions-in-ldf-over-police-rss-gang-allegations/cid15331802.htm>